CELEX: 22013D0067
Language: sk
Date: 2013-05-03 00:00:00
Title: Rozhodnutie Spoločného výboru EHP č. 67/2013 z  3. mája 2013 , ktorým sa mení príloha II (Technické predpisy, normy, skúšky a certifikácia) k Dohode o EHP

31.10.2013   
            
            
               SK
            
            
               Úradný vestník Európskej únie
            
            
               L 291/24
            
         ROZHODNUTIE SPOLOČNÉHO VÝBORU EHP
   č. 67/2013
   z 3. mája 2013,
   ktorým sa mení príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Smernica Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1) sa má začleniť do Dohody o EHP.
            
         
               (2)
            
            
               Delegovaná smernica Komisie 2012/50/EÚ z 10. októbra 2012, ktorou sa na účely prispôsobenia technickému pokroku mení a dopĺňa príloha III k smernici Európskeho parlamentu a Rady 2011/65/EÚ v súvislosti s vyňatím pre používanie olova (2), sa má začleniť do Dohody o EHP.
            
         
               (3)
            
            
               Delegovaná smernica Komisie 2012/51/EÚ z 10. októbra 2012, ktorou sa na účely prispôsobenia technickému pokroku mení a dopĺňa príloha III k smernici Európskeho parlamentu a Rady 2011/65/EÚ v súvislosti s vyňatím pre používanie kadmia (3), sa má začleniť do Dohody o EHP.
            
         
               (4)
            
            
               Smernica 2011/65/EÚ zrušuje smernicu 2002/95/ES Európskeho parlamentu a Rady (4) začlenenú do Dohody o EHP, a preto je potrebné ju v rámci Dohody o EHP zrušiť.
            
         
               (5)
            
            
               Príloha II k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Znenie bodu 12q (smernica 2002/95/ES Európskeho parlamentu a Rady) kapitoly XV prílohy II k Dohode o EHP sa nahrádza takto:
   „32011 L 0065: smernica Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (Ú. v. EÚ L 174, 1.7.2011, s. 88), zmenená týmito právnymi predpismi:
   
               —
            
            
               
                  32012 L 0050: delegovaná smernica Komisie 2012/50/EÚ z 10. októbra 2012 (Ú. v. EÚ L 348, 18.12.2012, s. 16),
            
         
               —
            
            
               
                  32012 L 0051: delegovaná smernica Komisie 2012/51/EÚ z 10. októbra 2012 (Ú. v. EÚ L 348, 18.12.2012, s. 18).“
            
         Článok 2
   Znenie smernice 2011/65/EÚ a delegovaných smerníc 2012/50/EÚ a 2012/51/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 4. mája 2013 pod podmienkou, že boli doručené všetky oznámenia podľa článku 103 ods. 1 Dohody o EHP (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 3. mája 2013
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 174, 1.7.2011, s. 88.
   
      (2)  Ú. v. EÚ L 348, 18.12.2012, s. 16.
   
      (3)  Ú. v. EÚ L 348, 18.12.2012, s. 18.
   
      (4)  Ú. v. EÚ L 37, 13.2.2003, s. 19.
   
      (5)  Ústavné požiadavky neboli oznámené.